રૈયાધાર સ્લ્મ ક્વાર્ટરમાં રહેતા સ્વાતિબેન ઉર્ફે દક્ષાબેન જીતેન્દ્રભાઈ લોહીયા નામની વણકર પરિણીતાએ અમદાવાદ રહેતા પતિ જીતેન્દ્રભાઈ, સાસુ સોમીબેન, સસરા મોતીભાઈ દામજીભાઇ લોહિયા, જેઠ મુકેશ, વિજય, દિનેશ અને નણંદ શારદાબેન હસમુખભાઈ ચાવડા સામે મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેના લગ્ન 15 ફેબ્રુઆરી 2013ના રોજ થયા હતા સંયુક્ત કુટુંબમાં રહેતા હતા નણંદ શારદાબેનના બે દીકરાઓ પણ સાથે જ રહેતા હતા હાલ સંતાનમાં 5 વર્ષની દીકરી છે કરિયાવર બાબતે અવારનવાર મેણાંટોણાં મારી ત્રાસ ગુજારવાનું શરુ કર્યું હતું તારી વહુ તો દીકરીને જ જન્મ આપે છે તેને કાઢી મૂક તેમ કહી નણંદ ચડામણી કરતા હતા ત્રણેય જેઠે એક મકાન પતિને દેખાડ્યું હતું અને આ મકાન ખરીદવા માટે તારી પત્નીને કહે પૈસા માવતરેથી લઇ આવે જેથી પૈસા માટે મારકૂટ કરતા હોવાથી પોતે રિસામણે જતી રહી હતી સમાધાન થતા ફરીથી સાસરે ગઈ હતી બાદમાં ચારેક મહિના પૂર્વે ફરીથી ઝઘડો કરતા 181ની મદદ લીધી હતી અને જુદા રહેવા જતા રહ્યા હતા ત્યારે પતિએ તે મને મારા માવતરથી જુદો કર્યો છે એટલે મારે પણ તારી સાથે નથી રહેવું તેમ કહેતા મારા મમ્મી આવીને રાજકોટ લઇ ગયા હતા ત્યારથી પોતે રિસામણે છે આ અંગે પીએસઆઇ એચ જે ગોહિલ સહિતના સ્ટાફે જરૂરી કાર્યવાહી હાથ ધરી છે.